మస్కో, మార్చి 10: రక్తపోటు (బీపీ)కి మూలాన్ని శాస్త్రవేత్తలు కనుగొన్నారు. ఇది ఒక వయసు దాటిన తర్వాత అకస్మాత్తుగా వచ్చేయదని, చిన్న వయసులోనే మెదడు పనితీరులో, రక్త ప్రసరణలో జరిగే మార్పుల వల్లే వస్తుందని వెల్లడించారు. అధిక రక్తపోటు వల్ల మెదడు, కిడ్నీ, గుండె, కళ్లు తదితర భాగాలకు సంబంధించిన తీవ్రమైన వ్యాధుల బారిన పడే ప్రమాదం ఉంది. రక్తపోటు నియంత్రణకు ఎన్నో మార్గాలను గుర్తించగలిగిన శాస్త్రవేత్తలకు దీని రాకకు గల మూల కారణం మాత్రం ఏళ్లుగా రహస్యంగానే మిగిలిపోయింది. తాజాగా దీనిపై రష్యాకు చెందిన ఇన్స్టిట్యూట్ ఆఫ్ సైటోలజీ అండ్ జెనిటిక్స్ శాస్త్రవేత్తలు పరిశోధించారు. నాలుగు నుంచి ఆరేళ్ల మధ్య వయసున్న ప్రయోగాలు చేసి బీపీ గుట్టువిప్పారు. బీపీ నియంత్రిత స్థాయిలో ఉన్న వాటితో పోలిస్తే అధిక రక్తపోటు ఉన్న ఎలుకల ధమనుల్లో రక్త ప్రసరణ స్థాయి అసాధారణంగా ఉంది. అలాగే మెదడులోని ప్రీఫ్రంటల్ కోర్టెక్స్, హైపోథాలమస్ పనితీరులోనూ మార్పులను గుర్తించారు. దీని ఆధారంగా మనుషుల్లో చిన్న వయసులో శరీరంలో జరిగే ఈ మార్పులకూ, బీపీకీ మధ్య సంబంధాన్ని శాస్త్రవేత్తలు అంచనా వేశారు. దీంతో అధిక రక్తపోటును పూర్తిగా నివారించేందుకు సరైన పరిష్కారాన్ని అన్వేషించేందుకు మార్గం సుగమమైందని వారు తెలిపారు.
masko, marchi 10: raktapotu (bp)ki muulaanni saastravettalu kanugonnaru. idhi oka vayasu daatina tarvaata akasmaattugaa vacheyadani, chinna vayasulone medadu paniteerulo, rakta prasaranalo jarige maarpula valle vastundani velladinchaaru. adhika raktapotu valla medadu, kidni, gunde, kallu taditara bhaagaalaku sambandhinchina teevramaina vyaadhula baarina pade pramaadam undi. raktapotu niyantranaku enno maargaalanu gurtinchagaligina saastravettalaku deeni raakaku gala muula kaaranam maatram ellugaa rahasyamgaane migilipoyindi. taajaagaa deenipai rashyaku chendina institute af cytology and genitics saastravettalu parisodhinchaaru. naalugu nunchi aarella madhya vayasunna prayogaalu chesi bp guttuvipparu. bp niyantrita sthaayilo unna vaatitho poliste adhika raktapotu unna elukala dhamanullo rakta prasarana sthaayi asaadhaaranamgaa undi. alaage medadulooni preefrontal cortexes, hypotholams paniteeruloonuu maarpulanu gurtinchaaru. deeni aadhaaramgaa manushullo chinna vayasulo sareeramlo jarige ee maarpulakuu, bpk madhya sambandhaanni saastravettalu anchana vaesaaru. deentho adhika raktapotunu puurtigaa nivaarinchenduku saraina parishkaaraanni anveshinchenduku maargam sugamamaindani vaaru telipaaru.